Bandet ble startet i 2003 av Jon Ivar Kollbotn, Eivind Gammersvik, André Lund og Jan Are Rønhovde og spiller energisk rock basert på flere sjangere – fra melodiøs klassisk pop til prog og hardcore. I 2003 vant bandet Eggstockfestivalen i Bergen, samt den lokale finalen i bandkonkurransen Zoom. Senere spilte bandet også under by:Larm i Stavanger i 2005. Sommeren 2006 ble bandet invitert til å spille inn sin debutplate i Radio Star Studios av produsenten Sylvia Massy, som tidligere hadde jobbet med blant andre Tool, Johnny Cash, Seigmen og Animal Alpha.